CELEX: 32017D0798
Language: hr
Date: 2017-04-25 00:00:00
Title: Odluka Vijeća (EU) 2017/798 od 25. travnja 2017. o odobravanju otvaranja pregovora s Vladom Japana o sporazumu o suradnji u području politike tržišnog natjecanja između Europske unije i Vlade Japana

11.5.2017   
            
            
               HR
            
            
               Službeni list Europske unije
            
            
               L 120/19
            
         ODLUKA VIJEĆA (EU) 2017/798
   od 25. travnja 2017.
   o odobravanju otvaranja pregovora s Vladom Japana o sporazumu o suradnji u području politike tržišnog natjecanja između Europske unije i Vlade Japana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 103. i 352., u vezi s člankom 218. stavcima 3. i 4.,
   uzimajući u obzir preporuku Europske komisije,
   budući da bi trebalo otvoriti pregovore s ciljem sklapanja sporazuma o suradnji u području politike tržišnog natjecanja između Europske unije i Vlade Japana,
   DONIJELO JE OVU ODLUKU:
   Članak 1.
   1.   Komisiju se ovlašćuje za otvaranje pregovora s Vladom Japana o sporazumu kojim se u Sporazum između Europske zajednice i Vlade Japana o suradnji u vezi s protutržišnim ponašanjem (1) dodaju odredbe o razmjeni dokaza u istragama o tržišnom natjecanju na temelju uzajamnosti.
   2.   Pregovori se vode na temelju smjernica za pregovore Vijeća koje su navedene u dodatku ovoj Odluci.
   Članak 2.
   Komisija se imenuje pregovaračem Unije.
   Članak 3.
   Pregovori se vode uz savjetovanje s Radnom skupinom Vijeća zaduženom za tržišno natjecanje.
   Članak 4.
   Ova je Odluka upućena Komisiji.
   
      Sastavljeno u Luxembourgu 25. travnja 2017.
      
         
            Za Vijeće
         
         
            Predsjednik
         
         I. BORG
      
   
   
      (1)  SL L 183, 22.7.2003., str. 12.